CELEX: 62009CN0380
Language: et
Date: 2009-09-25 00:00:00
Title: Kohtuasi C-380/09 P: Melli Bank plc 25. septembril 2009 esitatud apellatsioonkaebus Euroopa Ühenduste Esimese Astme Kohtu (teine koda) 9. juuli 2009 . aasta otsuse peale liidetud kohtuasjades T-246/08 ja T-332/08: Melli Bank plc versus Euroopa Liidu Nõukogu, keda toetasid Prantsuse Vabariik, Suurbritannia ja Põhja-Iiri Ühendkuningriik, Euroopa Ühenduste Komisjon

21.11.2009   
            
            
               ET
            
            
               Euroopa Liidu Teataja
            
            
               C 282/30
            
         Melli Bank plc 25. septembril 2009 esitatud apellatsioonkaebus Euroopa Ühenduste Esimese Astme Kohtu (teine koda) 9. juuli 2009. aasta otsuse peale liidetud kohtuasjades T-246/08 ja T-332/08: Melli Bank plc versus Euroopa Liidu Nõukogu, keda toetasid Prantsuse Vabariik, Suurbritannia ja Põhja-Iiri Ühendkuningriik, Euroopa Ühenduste Komisjon
   (Kohtuasi C-380/09 P)
   2009/C 282/52
   Kohtumenetluse keel: inglise
   
      Pooled
   
   
      Apellant: Melli Bank plc (esindajad: solicitor S. Gadhia, solicitor T. Din, D. Anderson, QC, ja barrister R. Blakeley)
   
      Teised menetluspooled: Euroopa Liidu Nõukogu, Prantsuse Vabariik, Suurbritannia ja Põhja-Iiri Ühendkuningriik, Euroopa Ühenduste Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada vaidlustatud kohtuotsus;
            
         
               —
            
            
               rahuldada hagid kohtuasjades T-246/08 ja T-332/08;
            
         
               —
            
            
               tühistada nõukogu 23. juuni 2008. aasta otsus 2008/475/EÜ (1), mis käsitleb Iraani vastu suunatud piiravaid meetmeid, lisa tabeli B punkt 4 osas, milles see puudutab Melli Bank plc-d;
            
         
               —
            
            
               kui Euroopa Kohus leiab, et määruse artikli 7 lõike 2 punkt d on kohustuslikult kohaldatav, siis tunnistada määruse 423/2007/EÜ (2) artikli 7 lõike 2 punkt d kohaldamatuks;
            
         
               —
            
            
               mõista apellatsioonimenetluse kulud ja Esimese Astme Kohtu menetluse kulud välja nõukogult.
            
         
      Väited ja peamised argumendid
   
   Apellant väidab, et Esimese Astme Kohus rikkus vaidlustatud otsuses õigusnorme mitmel viisil ja nii toimides tegutses vastuolus ühenduse õigusega neljas peamises küsimuses:
   
               1.
            
            
               Esimese Astme Kohus rikkus õigusnorme, kui ta tõlgendas määruse artikli 7 lõike 2 punkti d valesti kui kohustuslikult kohaldatavat sätet;
            
         
               2.
            
            
               Esimese Astme Kohus rikkus õigusnorme, kui ta leidis, et määruse artikli 7 lõike 2 punkt d on kooskõlas ühenduse õigusest tuleneva proportsionaalsuse põhimõttega;
            
         
               3.
            
            
               Esimese Astme Kohus rikkus õigusnorme selle testi sõnastamisel ja rakendamisel, mille alusel ta tegi kindlaks, kas apellant on emaettevõtja omandis ja kontrolli all;
            
         
               4.
            
            
               Esimese Astme Kohus rikkus õigusnorme, kui ta järeldas, et nõukogu on täitnud kohustuse põhjendada oma otsust, millega kanti apellant loetellu.
            
         Sellest tulenevalt palub apellant Euroopa Kohtul:
   
               1.
            
            
               tühistada vaidlustatud kohtuotsus;
            
         
               2.
            
            
               rahuldada hagid kohtuasjades T-246/08 ja T-332/08;
            
         
               3.
            
            
               tühistada nõukogu 23. juuni 2008. aasta otsus 2008/475/EÜ, mis käsitleb Iraani vastu suunatud piiravaid meetmeid, lisa tabeli B punkt 4 osas, milles see puudutab Melli Bank plc-d;
            
         
               4.
            
            
               kui Euroopa Kohus leiab, et määruse artikli 7 lõike 2 punkt d on kohustuslikult kohaldatav, siis tunnistada määruse 423/2007/EÜ artikli 7 lõike 2 punkt d kohaldamatuks;
            
         
               5.
            
            
               mõista apellatsioonimenetluse kulud ja Esimese Astme Kohtu menetluse kulud välja nõukogult.
            
         
      (1)  Nõukogu 23. juuni 2008. aasta otsus 2008/475/EÜ, millega rakendatakse määruse (EÜ) nr 423/2007 (mis käsitleb Iraani vastu suunatud piiravaid meetmeid) artikli 7 lõiget 2 (ELT L 163, lk 29).
   
      (2)  Nõukogu 19. aprilli 2007. aasta määrus (EÜ) nr 423/2007, mis käsitleb Iraani vastu suunatud piiravaid meetmeid (ELT L 103, lk 1).